Brüsszel, 22.12.2004

COM(2004)825 végleges

Javaslat

A TANÁCS EK RENDELETE

a Japánból származó televíziós kamerarendszerekre vonatkozó végleges dömpingellenes vám kivetéséről szóló 2042/2000/EK rendelet mellékletének módosításáról

(előterjesztő: a Bizottság)

INDOKLÁS

A (később módosított) 1015/94/EK tanácsi rendelet végleges dömpingellenes vámot vetett ki egyes Japánból származó televíziós kamerarendszerek behozatalára. A Tanács a dömpingellenes vám hatálya alól kifejezetten kivette a rendelet mellékletében felsorolt, felső kategóriába tartozó professzionális kamerarendszereket, amelyek műszakilag a fent említett rendelet termékmeghatározásába tartoznak, de nem tekinthetők műsorközvetítő kamerarendszereknek.

2000. szeptemberében a Tanács az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendelet 11. cikke (2) bekezdése szerint a 2042/2000/EK rendelettel megerősítette a fenti végleges dömpingellenes vámokat.

A Bizottsághoz két japán televíziós kamerarendszert exportáló gyártótól egyes professzionális kamerarendszer típusok 2042/2000/EK tanácsi rendelet mellékletébe történő felvételére, és ezáltal azok vámtétel alkalmazása alól történő mentesítésére vonatkozó kérelem érkezett.

A csatolt tanácsi rendelet javaslat tartalmazza azokat a részletesebb adatokat, amelyek azt mutatják, hogy a vámtétel alkalmazásának hatálya alól mindkét típust mentesíteni kell, és azokat a fent említett mellékletbe kell foglalni, mivel azok professzionális kamerarendszereknek tekintendők.

Az érdekelt feleket tájékoztattuk, akik a csatolt javaslat ellen nem emeltek kifogást. A dömpingellenes bizottság véleményét kikértük, amely azzal egyhangúlag egyetértett.

Ennél fogva javasoljuk a 2042/2000/EK tanácsi rendelet módosítását és az Európai Unió Hivatalos Lapjában a csatolt rendelet kihirdetésének jóváhagyását.

Javaslat

A TANÁCS EK RENDELETE

a Japánból származó televíziós kamerarendszerekre vonatkozó végleges dömpingellenes vám kivetéséről szóló 2042/2000/EK rendelet mellékletének módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó Szerződésre,

tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló 1995. december 22-i 384/96/EK tanácsi rendeletre[1] (az „alaprendelet”),

tekintettel a tanácsadó bizottsággal folytatott konzultációt követően a Bizottság által benyújtott javaslatra,

mivel:

A. KORÁBBI ELJÁRÁSOK

(1) a Tanács a 1015/94/EK[2] rendelettel végleges dömpingellenes vámot vetett ki a Japánból származó televíziós kamerarendszerek („TKR”) behozatalára.

(2) A Tanács a 1015/94 rendelet 1. cikke (3) bekezdésének (e) pontjában a dömpingellenes vám hatálya alól kifejezetten kivette a rendelet mellékletében (a „melléklet”) felsorolt, felső kategóriába tartozó professzionális kamerarendszereket, amelyek műszakilag a 1015/94/EK rendelet termékmeghatározásába tartoznak, de nem tekinthetők televíziós kamerarendszereknek.

(3) 1995 októberében a Tanács a 2474/95/EK[3] rendelettel módosította a 1015/94/EK tanácsi rendeletet, különösen a hasonló termék és egyes professzionális kamerarendszer típusok meghatározása vonatkozásában, amelyeket kifejezetten mentesített a végleges dömpingellenes vám hatálya alól.

(4) 1997 októberében a Tanács az 1952/97/EK[4] rendelettel két érintett vállalat, nevezetesen a Sony Corporation és az Ikegami Tsushinki Co. Ltd. vonatkozásában az az alaprendelet 12. cikke alapján módosította a végleges dömpingellenes vámtételt. Továbbá, a Tanács egyes új professzionális kamerarendszer-típusokat a mellékletbe történő felvétellel kifejezetten kivett a dömpingellenes vám hatálya alól.

(5) 1999 januárjában és 2000. januárjában a Tanács a 193/1999/EK[5] és a 176/2000/EK[6] rendelettel egyes professzionális kamerarendszereket felváltó típusokat a mellékletbe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 1015/94/EK rendeletet. 2004. októberében a Tanács a 1754/2004/EK[7] rendelettel módosította a 176/2000/EK rendeletet.

(6) 2000 szeptemberében a Tanács az alaprendelet 11. cikk (2) bekezdése alapján a 2042/2000/EK[8] rendelettel megerősítette a (később módosított) 1015/94/EK rendelettel kivetett végleges dömpingellenes vámokat.

(7) 2001 januárjában és 2001 májusában a Tanács a 198/2001/EK[9] és a 951/2001/EK[10] rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.

(8) 2001 szeptemberében az alaprendelet 11. cikk (3) bekezdése alapján egy időközi felülvizsgálat után a Tanács az 1900/2001/EK[11] rendelettel megerősítette a 2042/2000/EK tanácsi rendelettel a Hitachi Denshi Ltd. exportőr gyártótól behozott TKR-re kivetett végleges dömpingellenes vám szintjét.

(9) 2002 szeptemberében a Tanács az 1696/2002/EK[12] rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.

(10) 2004 áprilisában a Tanács a 825/2004/EK[13] rendelettel egyes professzionális kamerarendszereket felváltó típusokat a 2042/2000/EK rendelet mellékletébe felvéve, és ezáltal azokat a végleges dömpingellenes vám alkalmazásának hatálya alól kivéve módosította a 2042/2000/EK rendeletet.

B. ÚJ PROFESSZIONÁLIS KAMERARENDSZER TÍPUSOKAT ÉRINTŐ VIZSGÁLAT

1. Eljárás

(11) Két japán exportőr gyártó, nevezetesen a Sony Corporation („Sony”) és a Victor Company of Japan Limited („JVC”) arról tájékoztatta a Bizottságot, hogy a közösségi piacon új professzionális kamerarendszer-típusokat szándékozik bevezetni, és azt kérte, hogy ezeket az új professzionális kamerarendszer-típusokat tartozékaikkal együtt a Bizottság a 2042/2000/EK tanácsi rendelet mellékletébe vegye fel, és ezáltal mentesítse a dömpingellenes vámok hatálya alól.

(12) A Bizottság ennek megfelelően tájékoztatta a közösségi iparágat, és egy vizsgálatot kezdeményezett kizárólag annak megállapítására, hogy vajon a vizsgált termékek a dömpingellenes vámok hatálya alá tartoznak-e, és ennek megfelelően a 2042/2000/EK rendelet rendelkező részét kell-e módosítani.

2. Vizsgált típusok

(13) Mentesség iránti kérelem a következő kamerarendszer-típusokra érkezett a megfelelő műszaki információkkal ellátva:

(i) Sony:

- HDVF-C30W típusú képkereső

(ii) JVC:

- KY-F560E típusú kamerafej

A Sony képkeresőt olyan típusnak mutatták be, amelyet csak kézi videokamerákkal, a 2042/2000/EK rendelet hatályán kívül eső kamerákkal lehet használni. A JVC típust a hatályos dömpingellenes intézkedésekből már kivett professzionális kamerát felváltó típusként mutatták be.

3. Megállapítások

i) HDVF-C30W típusú képkereső

(14) A HDVF-C30W típusú képkeresőt illetően megállapítást nyert, hogy az a 2042/2000/EK tanácsi rendelet 1. cikke (2) bekezdésének (b) pontjában szereplő termékmegnevezésbe tartozik, azonban csak az ugyanezen rendelet 1. cikke (2) bekezdésének (a) pontjában szereplő termékmegnevezésbe nem tartozó kamerafejekkel lehet használni. A kamerafejek jel-zaj hányadosa konkrétan 54 dB, míg a 2042/2000/EK tanácsi rendelet leírása szerint ezeknél a kamerafejeknél „normál erősítési szinten az 55 dB-t eléri vagy meghaladja”. Arra a következtetésre jutottunk ezért, hogy ezt a képkeresőt a 2042/2000/EK tanácsi rendelet 1. cikke (3) bekezdésének (e) pontjában szereplő meghatározásba tartozó professzionális kamerarendszernek kell tekinteni. Következésképpen a képkeresőt a jelenlegi dömpingellenes intézkedések hatálya alól ki kell venni és a 2042/2000/EK tanácsi rendelet mellékletébe fel kell venni.

(15) A közösségi intézmények bevett gyakorlatának megfelelően ezt a típust ki kell venni a vámtétel hatálya alól attól a naptól, amikor a Bizottság szolgálatai az érintett mentesség iránti kérelmet kézhez kapták. Ezért a 2003. április 1-jén vagy a később behozott minden alábbi képkeresőt ettől a naptól a vámtétel hatálya alól mentesíteni kell:

Sony – HDVF-C30W típusú képkereső

ii) KY-F560E típusú kamerafej

(16) A KY-F560E típusú kamerafej vonatkozásában megállapítást nyert, hogy bár az a 2042/2000/EK tanácsi rendelet 1. cikk (2) bekezdés termékmeghatározásába tartozik, ezt a típust főleg műszaki és orvosi alkalmazásokban használják. Arra a következtetésre jutottunk ezért, hogy ez a típus a 2042/2000/EK tanácsi rendelet 1. cikke (3) bekezdésének (e) pontjában szereplő meghatározásba tartozó professzionális kamerarendszernek tekintendő, így a jelenlegi dömpingellenes intézkedések hatálya alól ki kell venni és a 2042/2000/EK tanácsi rendelet mellékletébe fel kell venni.

(17) A közösségi intézmények bevett gyakorlatának megfelelően ezt a típust ki kell venni a vámtétel hatálya alól attól a naptól, amikor a Bizottság szolgálatai az érintett mentesség iránti kérelmet kézhez kapták. Ezért a 2004. április 15-én vagy az után behozott minden alábbi kameratípust ettől a naptól a vámtétel hatálya alól mentesíteni kell:

JVC - KY-F560E típusú kamerafej

4. Az érintett felek tájékoztatása és következtetések

(18) A Bizottság a közösségi iparágat és a TKR exportőröket tájékoztatta megállapításairól, és biztosította számukra a véleménykifejtés lehetőségét. A Bizottság megállapításaival szemben egyik fél sem emelt kifogást.

(19) A fentiek alapján a 2042/2000/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 2042/2000/EK tanácsi rendelet mellékletének helyébe e rendelet melléklete lép.

2. cikk

1. Ez a rendelet az Európai Unió Hivatalos Lapjában való kihirdetését követő napon lép hatályba.

2. Ezt a rendeletet az alábbi exportőr termelők által gyártott és a Közösségbe exportált típusok behozatalára kell alkalmazni:

(a) Sony Corporation (Sony) 2003. április 1-jétől:

- HDVF-C30W típusú képkereső

(b) Victor Company of Japan Limited (JVC) 2004. április 15-től:

- KY-F560E típusú kamerafej

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, ……-án/-én.]

a Tanács részéről

az elnök

MELLÉKLET

Az intézkedések hatálya alól mentesített, televíziós (műsorközvetítésre alkalmas) kamerarendszernek nem minősülő professzionális kamerarendszerek

+++++ TABLE +++++

[1] HL L 56., 1996.3.6., 1. o. A legutóbb a 461/2004/EK rendelettel (HL L 77., 2004.3.13, 12. o.) módosított rendelet

[2] HL L 111., 1994.4.30., 106. o. A legutóbb a 176/2000/EK rendelettel (HL L 22., 2000.1.27, 29. o.) módosított rendelet

[3] HL L 255., 1995.10.25., 11. o.

[4] HL L 276., 1997.10.9., 20. o.

[5] HL L 22., 1999.1.29., 10. o.

[6] HL L 22., 2000.1.27., 29. o.

[7] HL L 313., 2004.10.12., 1. o.

[8] HL L 244., 2000.9.29., 38. o. A legutóbb a 825/2004/EK rendelettel (HL L 127., 2004.4.29., 12. o) módosított rendelet

[9] HL L 30., 2001.2.1., 1. o.

[10] HL L 134., 2001.5.17., 18. o.

[11] HL L 261., 2001.9.29., 3. o.

[12] HL L 259., 2002.9.27., 1. o.

[13] HL L 127., 2004.4.29., 12. o.